FORTUNATA-E-JACINTA-III-WEB2	Era veuda de Jáuregui non hège un gran sacrifici, e era sua determinacion ère calculada damb abiletat, pr’amor que coma qu’ua des vesies l’auie dit que Guillermina pensaue parar era man a londeman pr’amor d’atier es urgentes necessitats de quauqui logataris dera casa, dòna Lupe pensèc d’aguesta sòrta: “Damb eth hèt de demorar-me a velhar, que complisqui; e aquerò dera man parada que non va damb jo, pr’amor qu’en tot eth dia a vier non apareisherè per aciu, ne a mieja lèga de distància”.